text: Søkt verður eftir ábyrgdarfullum og skipaðum leiðara til verkstaðið og goymsluna hjá J&K Petersen. Talan er um eitt nýstovnað starv við starvsbyrjan skjótast gjørligt.
text: #000001
text: Verkstaðið tekur sær av viðlíkahaldi og umvælingum av amboðum og størri entreprenørmaskinum. Sjey starvsfólk eru á deildini, íroknað leiðari/formaður og tríggir lærlingar til entreprenørmekanikara.
text: #000002
text: Goymslan tekur sær av innkeypi og útleigan av størri amboðum og maskinum. Á goymsluni starvast innkeypari, goymslumaður og ein logistikklærlingur.
text: #000003
text: Afturat samskipan og leiðslu av verkstað og goymslu, kemur nýggi leiðarin at samskipa arbeiði og koyring hjá okkara lastbila- og kranaførarum.
text: #000004
text: Vit ímynda okkum, at tú hevur leiðsluroyndir ella royndir innan verkætlanarleiðslu og ert eitt nú útlærdur maskinmeistari ella hevur aðra viðkomandi útbúgving. Tað hevur tó størsta týdning, at rætti profilurin verður funnin.
text: #000005
text: Millum fremstu uppgávurnar hjá verkstaðs- og goymsluleiðaranum er at:
text: #000007
text: Hava fíggjarliga ábyrgd av verkstað og goymslu
  Taka sær av fyrisitingarligum uppgávum í.s.v. váttan av tímum og rokningum
  Samskipa arbeiðið á verkstaðnum og á goymsluni
  Samskipa arbeiði og koyring hjá lastbila- og kranaførarum
  Samskifta og samstarva við veitarar
  Og møguliga veita eina hjálpandi hond á verkstaðnum, tá ið á stendur
text: #000008
text: Løn og treytir eru sambært avtalu.
text: #000009
text: J&K Petersen Contractors er entreprenørfyritøka, stovnað í 1975. Felagið er millum elstu entreprenørfyritøkur í landinum og fæst við jørð- og betongarbeiði umframt bygnings-, tunnla- og havnaarbeiði. Umleið 170 fólk starvast hjá J&K Petersen, sum somuleiðis hevur nógvar og góðar royndir við verklagsarbeiðum í øllum landinum. Eisini hevur fyritøkan J&K Betong um hendi.
text: #000013